Nye nationale anbefalinger for hjertestartere uden for hospital

Dansk Råd for Genoplivning har udarbejdet nye nationale anbefalinger for hjertestartere uden for hospital. Hjertestarterne bør som hovedregel være tilgængelige døgnet rundt og registreres, så AMK-vagtcentralerne kan se og anvise dem. Samtidig bør de ikke placeres i aflåste skabe, og det anbefales at kontrollere mindst én gang om ugen, at de er funktionsdygtige.